kokos

Palmen kan bli opptil 30 meter høy. Stammen, som kan bli 25 - 30 cm. i diameter, er uten grener. I toppen er det en samling på opptil 6m. lange fjærformede blader. Røttene er meget kraftige, og kan trenge 5 m. ned i jorden. Både palmen, blomstene og frukten (kokosnøtten) blir anvendt til mange formål. Kokospalmen krever tilførsel av klor og natrium (koksalt) og kan vannes med havvann .Kokospalmen finnes i hele verden i kystnære tropiske og subtropiske strøk. De grenede blomsterstandene sitter mellom bladene. På den øvre del sitter flere tusen hannblomster som faller av etter blomstring, og kan dekke bakken under treet, og på den nedre del, vesentlig inntil stammen, sitter 20-40 hunnblomster. Frukten kalles kokosnøtt, og kan veie opptil 3 kilo. Blomstring og modning av fruktene skjer hele året. 
 * Kokospalme ** er et palmetre i Arecaceae (palmefamilien). Det er den eneste arten i slekten //Cocos//. Navnet Cocos kommer fra portugisisk //coco//, som er navnet på en ape.